钦定古今图书集成/理学汇编/学行典/第202卷 > 刘世臣
## 钦定古今图书集成/理学汇编/学行典/第202卷 > 刘世臣

按《吉安府志》：“刘世臣，号荩廷，龙泉人。性孝友，笃学，尤
喜读《左传》《性理》诸书。尝语人曰：‘读书贵躬行，非以阶
荣也。事亲问寝视膳无缺礼。父卒，庐墓三载。母疾笃，
祈以身代，寻愈。先时，家被火，世臣捐躯入，挈二亲趋
出，远望之，仿佛有绯衣人若救火状，风遂反。先后直
指赐粟帛褒美。臣曰：‘为善无近名，况事亲乃人子分内事，何敢徼宠嘉乎？崇祯朝，颁《孝经》以正天下，采诸
孝行。巡方刘宗祥以臣请，奉旨建坊。